paragraph_text: Osamu Tezuka (手塚 治虫) (3. studenog 1928. – 9. veljače 1989.) bio je japanski crtač stripova (mangaka) i animiranih filmova, te producent i aktivist. Napokon, bio je i liječnik, ali samo na papiru. Podrijetlom iz prefekture Osaka, proslavio se kao tvorac manga Astro Boy, Kimba i Black Jack. Poznat kao "djed animea", može se smatrati japanskim pandanom Walta Disneyja, koji mu je bio nadahnuće u mladosti.<ref>Tezuka Osamu Monogatari, 1992, Tezuka Productions. Njegova velika umjetnička plodnost, originalni stil i maštovito poigravanje žanrovima priskrbili su mu naslove "oca mange" i "boga stripova".